Raynaudus Dominus Baugiaci universis præsentes litteras inspecturis, salutem in Domino. Noveritis quòd cùm discordiâ verteretur inter nos ex unâ parte,  Ecclesiam Trenorchiensem ex alterâ; super eo quod Dominus Abbas  conventus dicebant, quòd nos debemus eis fidelitatem  homagium: item super eo quod ipsi dicebant, quòd nos construxerimus stagnum apud Ghivroux, in præjudicium Ecclesiæ Trenorchiensis,  gravamen: item super eo quod nos petebamus ab eis quingentas libras Matisconenses, quas, sicut dicebamus, mater nostra eis mutuaverat,  ipsi nobis opponebant solutionem: item super eo quod nos saysiveramus bona eorum in terrâ nostrâ anno præterito,  præsenti,  apud Pristi res eorum ceperamus. Tandem per communes amicos, consentientibus nobis,  prædicto conventu, inter nos fuit compositum in hunc modum. Fidelitatem autem  homagium promittimus eis facere cùm Abbatem habebunt. De stagno autem promisimus stare arbitrio Domini Branciduni, secundùm usus  consuetudines in patriâ Baroniæ,  stagnorum. De quingentis autem libris fecerunt nobis ...... nostrum plenariè nomine matris,  litteras de hoc mutuo confectas volumus habere de cætero valorem. Res autem eorum quas saysiveramus, desaysimus  volumus desaysiri,  si quid de eis est amissum, promittimus eis restituere, vel facere restitui ab hominibus nostris qui ceperunt pro posse nostro, ad eorum probationem legitimam. De rebus autem captis apud Pristi, promittimus eis restitutionem facere integram, de rebus hominum ad probationem eorum hominum, de rebus Ecclesiæ ad probationem Conventûs. Promisimus etiam quòd si Alexandra mater nostra quittavit, vel quittaverat eis, aut guerpivit prioratum de Cuella, quòd nos quittationi nullum præstabimus impedimentum. Hæc omnia promisimus bonâ fide observare. Datum  actum in festo Sancti Michaëlis, anno Domini M. CC. XLVII.